Bitcoin

Le Bitcoin (symbolo: BTC, XBT, ₿) es un cryptomoneta global e systema de pagamento digital, nominate le prime moneta digital discentralisate proque le systema functiona sin alcun repositorio central o administrator singular. Illo esseva inventate per un programmator incognite, o gruppo de programmatores, con le nomine Satoshi Nakamoto e publicate como software in codice aperite in 2009.
Le systema es par-a-par e le transactiones occurre directemente inter usatores sin alcun intermediario. Iste transactiones es verificate per nodos del rete e registrate in un libro public major distribuite appellate un blockchain. 

On pote excambiar bitcoin pro altere monetas, productos e servicios. In februario 2015 plus que un cento mille mercatores e venditores acceptava le bitcoin como pagamento. Le bitcoin pote esser etiam tenite como un investimento. Secundo recerca producite per le Universitate de Cambridge in 2017, il ha inter 2,9 e 5,8 milliones de usatores unic qui usa un portafolio cryptomonetari, de quales le majoritate usa bitcoin. Le 1me de augusto 2017 le bitcoin se divideva in duo cryptomonetas digital derivative, le bitcoin classic (BTC) e le Bitcoin Cash (BCH).

 Referentias 

Categoria:Commercio
Categoria:Programmas pro Internet